สวัสดีค่ะ มีเรื่องอยากสอบถามหน่อยค่ะ พอดีหนูกินยาคุมของเมลลิแอน 28 เม็ด เริ่มกินเม็ดแรกวันที่ 2 ของการมีประจำเดือน -มีเพศสัมพันธ์ (ไม่หลั่งใน) วันที่ 1และ 2 ของการกินยา -มีเพศสัมพันธ์ (หลั่งใน) วันที่ 9 ของการกินยา จะมีโอกาสท้องไหมคะ ปล. กินยาแก้ไอ กับยาแก้แพ้ลดน้ำมูก แต่กินคนละเวลากันค่ะ
สวัสดีค่ะ การรับประทานยาคุมกำเนิดแบบแผงรายเดือนนั้น ควรเริ่มรับประทานภายใน 5 วันแรกของการมีประจำเดือน ถ้าเริ่มรับประทานในช่วงนี้ จะสามารถมีเพศสัมพันธ์ได้เลย ไม่ต้องรอกินให้ครบ 7 วัน และควรกินต่อเนื่องทุกวันจนหมดแผง จึงจะได้ประสิทธิภาพของยา ซึ่งป้องกันการตั้งครรภ์ได้สูง โอกาสตั้งครรภ์มีน้อยกว่า 1% ค่ะยาคุมกำเนิดอาจมีปฏิกิริยากับยาฆ่าเชื้อบางชนิด ยากันชัก เป็นต้น จึงควรปรึกษาแพทย์และเภสัชกรก่อนจะมีการใช้ยาใดๆร่วมกับยาคุมกำเนิด โดยการใช้ยาแก้ไอ ยาแก้แพ้ ยาลดน้ำมูกดังกล่าวมานั้นมีโอกาสที่จะทำปฏิกิริยาต่อยาคุมกำเนิดได้น้อยแนะนำการกินยาคุมต่อเนื่องอย่างสม่ำเสมอจนหมดแผง และสังเกตเรื่องรอบเดือนอีกครั้งค่ะ